બણગા ફુંકતી સરકારની વરવી વાસ્તવિકતા અહી છત્તી થઈ છે છેવાડાના આ ગામડા પર નજર કરીએ તો માત્ર ૧૨૦૦ની વસ્તી ધરાવતુ ચીખલી ગામ પ્રાથમિક સુવિધાઓથી વંચિત છે ગ્રામજનો પશુપાલન અને ખેતી પર નિર્ભર હોય આ વર્ષે નહીંવત વરસાદથી સુકોભટ્ટ વિસ્તાર ભાંખી રહ્યો છે તેમજ માળિયા તાલુકો અછતગ્રસ્ત તાલુકો જાહેર થયો હોવા છતા તંત્ર દ્વારા ઘાસચારો કે, પાણીની સુવિધાઓ ઉપલબ્ધ ન કરી હોય પશુઓ અને લોકોની હાલત કફોડી બની છે જેથી સ્થિતિ કપરી સર્જાઈ છે માત્ર ૧૨૦૦ લોકોની વસતી ધરાવતા ગામને હાલ પાણી અને ઘાસચારાની અછત સર્જાઇ હોય પછાત વર્ગના પરીવારોને એક વર્ષથી પીવાના અને ઘર વપરાશના પાણીની અછત હોવાથી ગ્રામજનોની સાથે પશુપાલકો ત્રાહીમામ પોકારી ગયા છે અને આ વર્ષે નહીવત વરસાદથી પશુઓ માટે પાણી અને ઘાસચારાની તંગી સર્જાતા ગ્રામજનોને હીજરત કરવી પડે તેવી ગંભીર સ્થિતિ સર્જાઈ છે.